Riitasointu

**Amanda Heinonen,** useammin tunnettu **Riitasointuna** on nuori Hämeenlinnalainen, joka joutui pakenemaan maasta jouduttuaan syyttömänä vankilaan. Hän on yksi Katastrofiballadin päähenkilöistä ja **Kissa ja jänis** on kirjoitettu osittain hänen näkökulmastaan.

## Nimet

### Riitasointu

Riitasointu on lempinimi, jota hän pyytää kaikkia käyttämään. Alunperin nimi oli hänen puheviastaan johtuva pilkkanimi, mutta Riitasointu ei koskaan erityisesti tiedostanut asiaa, sillä Myräkkä hämäsi häntä kehumalla sitä hienoksi nimeksi. Riitasointu ei vierasta nykyisin nimeään, vaan on kasvanut siihen. Hän kokee nimen keinona paeta virallista nimeään ja siihen liittyvää traumaa ja tapana ottaa kontrolli takaisin.

### Riita

Riita on lähinnä Myräkän käyttämä lempinimi.

### Amanda

Amanda on Riitasoinnun virallinen nimi, jota hänen biologisen äitinsä lisäksi käyttää vain Berta. Riitasointu vieroksuu nimeä melkoisesti, koska hänen äitisuhteensa oli vaikea.

## Persoona

### Nuorempana

Riitasointu on aina ollut varautunut ja hiljainen tapaus, joka jättäytyy mieluummin ulkopuolelle ja tarkkailee tilanteita sivusta. Nuorempana hän oli kuitenkin eläväisempi. Hän saattoi satunnaisesti pelleillä Myräkän kanssa, mutta piti ystävänsä aisoissa. Hän oli äärimmäisen uskollinen ystävä Myräkälle ja koki velvollisuudekseen pitää hänestä huolta.

### Nyt

Vuodet ovat tehneet Riitasoinnusta yhä sulkeutuneemman ja epäluuloisemman. Hänellä on vaikeuksia luottaa ihmisiin, varsinkin auktoriteettiin ja odottaa jatkuvasti pahinta. Hän pyrkii miellyttämään kaikkia ympärillään ja pysyä mahdollisimman huomaamattomana. Riitasointu on analyyttinen ja älykäs, eikä yleensä toimi ilman suunnitelmaa.

Toisaalta Riitasoinnulla on rohkeampi, melkein tulinen puoli, joka tulee esiin paineen alla. Hän on valmis puolustamaan itseään ja lähipiiriään tarpeen tullen, eikä epäröi puukottaa itselleen vähemmän tärkeitä ihmisiä selkään. Riitasointu osaa tehdä uhrauksia tarvittaessa.

Silloin harvoin kun Riitasoinnun onnistuu rentoutua, hänen lapsellinen puolensa tulee esille. Hän on ilkikurinen ja nauravainen, mutta aina valmis palaamaan takaisin maan päälle.

## Mielenterveysongelmat

Riitasointu kärsii mitä luultavimmin traumaperäisestä stressihäiriöstä ja ahdistushäiriöstä. Hän on säikky, loppumattoman epävarma ja panikoi nopeasti. Hän olettaa jatkuvasti muiden olevan vihaisia ja hänellä on vaikeuksia uskaltaa ilmaista omia tunteitaan. Riitasoinnun paniikkia ja pelkoja kuvataan "tummana hahmona, joka seisoo hänen takanaan ja puristaa sormensa hänen kurkulleen."

## Ulkonäkö

Riitasointu on 160cm pitkä afrosuomalainen nainen. Hänen ihonsa on tumma ja hänellä on paksut, erittäin kiharat hiukset, jotka ovat väriltään mustat. Riitasoinnulla on tiimalasivartalo ja hän on melko muodokas, mutta peittelee asiaa vaatteilla. Hänellä on pyöreät kasvot ja isot tummat silmät. Hän pukeutuu mielellään hameisiin ja laittaa hiuksen usein kahdelle nutturalle.

## Taidot ja harrastukset

#### Kirjoittaminen

Riitasointu kirjoittaa aktiivisesti päiväkirjaa ja kirjoittaminen on hänelle luonteva tapa järjestellä ajatuksia.

## Suhteet

### Myräkkä

Myräkkä on Riitasoinnun lapsuudenystävä, jonka kanssa hänellä oli äärimmäisen läheinen suhde. Riitasointu oli kaksikosta rauhallisempi ja osasi hillitä Myräkkää tarpeen vaatiessa. Myräkkä taas oli eloisa tyttö, joka toi Riitasoinnun leikkisän puolen esiin. Heidän välinsä joutuivat koetukselle, kun Myräkkä tapasi Roberton. Riitasointu ei hyväksynyt suhdetta ja yritti erottaa Roberton ja Myräkän, minkä seurauksena Myräkkä katkaisi välinsä Riitasointuun ja he olivat erossa useamman vuoden pankkiryöstön jälkeen. Myräkkä toimitti Riitasoinnulle puhelinnumeronsa, mutta Riitasointu ei ottanut häneen yhteyttä. Hän oli katkera, koska Myräkkä ei ollut noudattanut hänen neuvoaan pysyä erossa Robertosta. Hän koki Myräkän myös jättäneen hänet yksin äitinsä kanssa. Riitasointu otti yhteyttä Myräkkään vasta jouduttuaan syyttömänä vankilaan, sillä Myräkkä oli hänen ainoa mahdollisuutensa.

Kun he tapasivat uudestaan, heidän dynamiikkansa muuttui merkitsevästi. Myräkkä on kaksikon selkeä johtaja. Dominoivana persoonana hän jättää Riitasoinnun helposti varjoonsa ja tekee päätöksiä kummankin puolesta. Riitasointu tiedostaa tämän eikä pidä asiasta, mutta ei osaa tai uskalla sanoa mitään. Hän on hyvin huolissaan Myräkän toistuvasta tavasta etsiä vaikeuksia ja pelkää ystävänsä vetävän heidät molemmat kauheaan sotkuun.

Heillä on erimielisyyksiä Heinolaan jäämisestä. Riitasointu kokee sen liian vaaralliseksi ja haluaa palata kotiin, joten Myräkkä teeskentelee sen olevan heidän suunnitelmansa. Lopulta Riitasointu tajuaa, että Myräkkä aikoi pitää heidät Heinolassa ikuisuuden ja pitkään jatkuneet jännitteet purkautuvat Myräkän huutaessa hänelle. Riitasointu päättää saaneensa tarpeekseen Myräkästä ja etäännyttää itsensä entisestä ystävästään. Kun Myräkkää syytetään Robin Punavaaran murhasta, Riitasointu tunnustaa oman syyllisyytensä yrityksenään suojella Myräkkää.

Myräkkä löytää Riitasoinnun myöhemmin ja lupaa viedä hänet pois Heinolasta, minne tahansa Riitasointu haluaa mennä, mutta Riitasointu ei halua enää olla hänen kanssaan.

### Pihlaja

Riitasointu tapasi Pihlajan Hiirenkorvassa ja he ystävystyivät nopeasti. Riitasointu kokee Pihlajan helpoksi ja hauskaksi seuraksi, jonka kanssa hänen ei tarvitse pelätä ja ylianalysoida. Pihlajan ja Riitasoinnun suudeltua ensimmäistä kertaa Riitasointu saa ahdistuskohtauksen ja pyrkii leikkaamaan Pihlajan elämästään. Hän kuitenkin muuttaa mieltään riideltyään Myräkän kanssa ja palaa Pihlajan luokse ja he aloittavat varovaisen parisuhteen.

Kun Muilu pahoinpitelee Pihlajan, Riitasointu yrittää saada apua, mutta epäonnistuu toistuvasti. Lopulta epäonnisen tapahtumasarjan päätteeksi hän päätyy surmaamaan Robin Punavaaran.

### Berta Aarniotaival

Riitasointu tapaa Bertan Kaupungintalolla. Berta utelee häneltä tietoa Myräkästä ja erehdyttyään luulemaan Riitasointua palkkionmetsästäjäksi tarjoaa hänelle töitä. Kun molemmat tajuavat Bertan erehdyksen Riitasointu alkaa pelätä, että Bertan tapattavan hänet pitääkseen salaisuutensa. Kun he tapaavat uudestaan linnan juhlissa, Berta kuitenkin suojelee häntä ja on ystävällinen häntä kohtaan, mikä hämmentää Riitasointua. Myöhemmin Berta pelastaa Riitasoinnun Kaupungintalon vartijalta ja lupautuu auttamaan vakavasti loukkaantunutta Pihlajaa. Hetken aikaa Riitasointu uskaltaa harkita luottavansa Bertaan, mutta ymmärtää sitten, että Berta odottaa hänen tappavan pormestari Robin Punavaaran vastapalveluksena. Riitasointu haluaa pysyä poissa vaikeuksista ja yrittää paljastaa Bertan Robinille. Mies kuitenkin vauhkoontuu ja Riitasointu päätyy ampumaan hänet ja anomaan apua Bertalta. Bertan onnistuu pelastaa Riitasointu kuolemantuomiolta ja selittää, ettei hän halunnut Riitasoinnun tappavan Robinia.

Riitasoinnun suhtautuminen Bertaan vaihtelee. Hän pelkää kummallista hallituksen jäsentä, mutta huomaa nauttivansa toisen kiintymyksestä. Hän ei ole aivan varma, voiko luottaa Bertaan, eikä ymmärrä toisen suhtautumista häneen, mutta haluaisi kovasti antaa omituiselle äitihahmolleen mahdollisuuden.

### Riitasoinnun äiti

Riitasoinnun biologinen äiti oli tiukka ja tarkka Riitasoinnun menemisistä ja tulemisista. Kun Riitasointu suuteli naapurin poikaa hänen äitinsä sai hermoromahduksen. Riitasointu ei tuntenut oloaan turvalliseksi äitinsä kanssa ja pyysi lainan talonyhtiönsä isännöitsijältä voidakseen muuttaa pois. Hänen äitinsä kuitenkin kuoli yliannostukseen ennen kuin Riitasointu ehti paeta.

### Markus Jalava

Riitasointu tapasi Jalavan ohimennen muutamaan otteeseen, mutta he eivät puhuneet koskaan. Jokin Jalavan olemuksessa kammotti Riitasointua alusta asti. Hän kuitenkin tutustui Markus Jalavaan kunnolla miehen auttaessa hänet pakoon Robinin murhan jälkeen. Jalavan kaoottinen energia pelotti Riitasointua yhä, mutta hän alkaa lopulta arvostaa miestä ja heidän välilleen kehittyy sisarussuhde. Jalava on todella suojelevainen Riitasointua kohtaan, ja on saanut ihmiset varomaan kieltään Riitasoinnusta puhuttaessa.

### Hevospoika

Riitasointu tutustui Hevospoikaan muutettuaan Myräkän luokse vankilapaon jälkeen. Miehen seura hermostutti häntä jonkin verran, mutta hän oppi pitämään Hevospojasta. He molemmat ovat kokeneet kamalia asioita elämänsä aikana ja Hevospoika yrittää (vaikkakin kömpelösti) tukea Riitasointua. Myräkkä epäili Hevospojan olevan romanttisesti tai seksuaalisesti kiinnostunut Riitasoinnusta, mutta Hevospoika kielsi asian. Toisin kuin Myräkkä, Riitasointu ei suhtautunut erityisen aggressiivisesti Hevospoikaan miehen jätettyä heidät poliisien armoille. Hän myös puolusti myöhemmin Jolantaa, kun Myräkkä halusi myydä hevosen teuraaksi, koska "Se on Ivarin hevonen."

### Robin Punavaara

Riitasointu ei koskaan tuntenut Heinolan pormestaria. Yrittäessään hankkia vakavasti haavoittuneelle Pihlajalle apua hän kääntyi lopulta Robinin puoleen. Robin ei kuitenkaan ollut kiinnostunut auttamaan ja tilanne kiristyy, kunnes Robin yrittää lyödä Riitasointua pullolla ja määrää vartijan viemään hänet pois. Myöhemmin Riitasointu luulee Bertan haluavan, että Riitasointu tappaa Robinin vastapalveluksena Pihlajan auttamisesta. Riitasointu ei halua joutua vaikeuksiin, joten yrittää sen sijaan uudestaan saada Robinilta apua. Hän lupaa pormestarille tietoa korkea-arvoisesta henkilöstä, joka haluaa tappaa miehen, mutta Robin arvaa kyseisen henkilön olevan Berta ja saa hermoromahduksen. Riitasointu estää miestä ampumasta itseään, mutta Robin käy hänen kimppuunsa ja Riitasointu päätyy surmaamaan Robinin.

### Pauli

Pauli on Riitasoinnun työnantaja Hiirenkorvassa. Riitasoinnun oli huijattava itsensä töihin Myräkän väärentämällä suosituksella, jonka Pauli luulee olevan Berta Aarniotaipaleen kirjoittama ja antaa siksi erityiskohtelua Riitasoinnulle. Riitasointu ei erityisesti rakasta miestä, mutta heidän välillään on jonkinlainen ystävyys. Riitasoinnun täytyy usein katsoa krapulaisen työnantajansa perään tai tehdä hänenkin työnsä. Pauli vaikuttaa välittävän Riitasoinnusta aidosti ainakin jollain tasolla. Hän on ystävällinen Riitasoinnulle ja kun Pauli luulee Pihlajan ahdistelevan Riitasointua, hän puolustaa Riitasointua aggressiivisesti.

### Aamos Korhonen

Riitasointu tuntee Aamoksen Bertan kautta ja suhtautuu mieheen varauksella. Aamos oli yksi ihmisistä Bertan ja Jalavan lisäksi, jotka auttoivat Riitasoinnun karkuun Robinin kuoleman jälkeen.

### Winkler

Riitasoinnun naapuri Hämeenlinnassa. He eivät koskaan tunteneet kunnolla ja Riitasointu suhtautui Winkleriin epäileväisesti. Winkler päätyi kuitenkin olemaan ainoa, joka puolusti Riitasointua isännöitsijän syytösten jälkeen ja hänen kauttaan Riitasointu sai yhteyden Myräkkään.

### Muilu

Riitasointu ja Muilu kohtasivat ensimmäistä kertaa kunnolla, kun Muilu tapansa mukaan pidätti Pihlajan. Muilu suhtautui alusta alkaen aggressiivisesti Riitasointuun ja Riitasointu pelkäsi poliisia. He ottivat yhteen, kun Riitasointu esti häntä tappamasta Pihlajaa. Muilu olisi luultavasti satuttanut Riitasointuakin, ellei hänen kollegansa olisi pysäyttänyt häntä.

### Henri Järvenpää

Riitasointu yrittää hakea Pihlajalle apua Järvenpäältä, yrittäen nojata Järvenpään ja Myräkän tuttavuuteen. Hän kuitenkin epäonnistuu ja suuttuu, kun Järvenpää yrittää vääntää tilannetta Pihlajan syyksi. Järvenpää päätyy uhkaamaan Riitasoinnun oleskelulupaa.

### Isännöitsijä

Isännöitsijä antoi Riitasoinnulle aikanaan lainan ja turhaantuu, kun Riitasointu ei pysty maksamaan sitä tarpeeksi nopeasti takaisin. Hän päätyi tekemään Riitasoinnusta varoittavan esimerkin lavastamalla hänet kapinalliseksi ja käytti yhteyksiään poliisiin saadakseen Riitasoinnun telkien taakse.

### Jolanta

Riitasointu on kiintynyt hevoseen ja rentoutuu eläimen kanssa. Hän on usein huolissaan tammasta ja hänen ansiostaan Myräkkä ei myynyt Jolantaa teuraaksi.

### Narikkamies

Narikkamies työskenteli itsenäisyyspäivän juhlissa ja purki kiukkuaan Riitasointuun. Berta kuitenkin pelotteli hänet käyttäytymään.

## Seksuaalisuus ja sukupuoli

Riitasointu on cis nainen (she/her) ja grayromanttinen aseksuaali. Hän ei tunne seksuaalista vetovoimaa lainkaan, eikä ole ollut oikeasti ihastunut ennen kuin tapasi Pihlajan. Ajatus romanssista ja mahdollisesta seksuaalisesta suhteesta hermostuttaa häntä valtavasti.